Aarhuus Stifts-Tidende, 1838-01-04
At man i flere Kjøbstæder - hedder det i Helsingøers Avis, forfeiler Øiemedet af de provisoriske Regulativer, have vi alt forhen bemærket, og vi have senere fundet denne bemærkning bestyrket, især ved at see, at man i enkelte Byer endog gaaer udenfor Loven og vil være klogere end baade Regjeringen og Provindsialstænderne. Saaledes bærer det ei Præget af en liberal og human Aand, naar man i Odense har tilladt sig at betinge Valgbarheden til Raadmand, og Repræsentant af det fyldte 30te Aar, samt endvidere i saa Henseende at tilføie det Vilkaar (hvilket man ogsaa har optaget i Korsøer) at den Valgte ikke maa staae til Restance for eet Aar med Skatter, og Communeafgivter. Den Alder, som Lovgiveren har anseet passende for at blive Medlem af Provindsialstænderne, – thi derfra er vel hiint Vilkaar, tagen – er ei saa lige nødvendig for at deeltage i Bestyrelsen af det mindre Samfunds Anliggender, og til at faae Skatterestancer inddrevne ere der anviste andre Midler end at man behøver at benytte sig af et, som i det paagieldende Tilfælde vilde ved sin Offentlighed letteligen saare. – Endmere abnorm finde vi den 4de Post i Mariboes Regulativ, som lyder saaledes: "Jngen, som staaer i Tjenesteforhold, maa kunne vælges til Repræsentant, og Enker, saavelsom de, der ikke svare Næringsskat, kunne ikke deeltage i Commune=Anliggender." Tjenesteforhold, er et meget ampelt Begreb, det indbefatter t. Ex. Bogholdere, og Fuldmægtige paa Handelscomptoirer, Bestyrere af Andres Fabrikker, osv., og skulde vi i Helsingøer optage, hvad man i Mariboe vist har anseet for meget viist, da kom vi til at gaae glip af en Candidat, som er sikker paa Pluralitetens Stemmer til Repræsentant, og som Mange vente valgt til Raadmand. – Ved det andet Punkt i hiin mariboiske Bestemmelse kan man ei andet end trække paa Smilebaandet. Endnu er der ikke saadan Mangel paa Mænd, at man behøver at tye til Enkerne for at faae Communal-Anliggender bestyrede, og, saa sublim end Mariboernes Cautel er, saa kunde de dog let komme i Forlegenhed, naar en separeret Kone, som Lovgivningen i flere Henseender har sat i Klasse med Enker, holdt sig strængt til Bogstaven, og vilde gjøre ogsaa sin Mening gieldende paa Raadstuen. - Endeligen kunne vi ikke ret vel bringe Harmonie imellem den Bestemmelse i Communal-Anordningen, at Grundeiere som saadanne kunne vinde Borgerskab og derefter blive valgbare - noget, man ellers ikke har casseret i Mariboe – med den, at Jngen, der ei svarer Næringsskat, kan deeltage i Commune=Anliggender; thi denne Skat vil vel som oftest ikke blive paalagt det Slags Borgere. - Efter saaledes at have anført nogle Exempler paa et utidigt Bessermachen, kunne vi til Slutning ikke tilbageholde Meddelelsen af en iøvrigt uskyldig Curiositet, som er indløben i Regulativet for Slagelse Man har der ansat en bestemt Time i Ugen, hvor enhver Borger har Adgang til for Byens samlede Bestyrelse at fremkomme med mundtlige eller skriftlige Forslag om hvad han til sit eget eller Byens almindelige Tarv maatte ansee tjenligt. Vistnok er der noget liberalt i denne Bestemmelse, men ogsaa det Gode kan overdrives, og Projectmageriet synes ikke at være saa anbefalende, at man bør anvise samme en regle menteret Audiencetid. - Hvis den modsatte Mening er den rigtige, da ere iøvrigt Projectmagerne i Assens ilde farne; thi der vil man have Byfogdens og Repræsentanternes Sammenkomster for at afhandle det Fornødne om Byens Anliggender indskrænket til een Gang om - Qvartalet.